CELEX: 52010XG1201(02)
Language: lt
Date: 2010-12-01
Title: Tarybos išvados dėl kultūros vaidmens kovojant su skurdu ir socialine atskirtimi

1.12.2010   
            
            
               LT
            
            
               Europos Sąjungos oficialusis leidinys
            
            
               C 324/16
            
         Tarybos išvados dėl kultūros vaidmens kovojant su skurdu ir socialine atskirtimi
   2010/C 324/03
   EUROPOS SĄJUNGOS TARYBA,
   atsižvelgdama į 2008 m. spalio 22 d. Europos Parlamento ir Tarybos sprendimą Nr. 1098/2008/EB dėl Europos kovos su skurdu ir socialine atskirtimi metų (2010 m.) (1),
   atsižvelgdama į tai, kad 2010 m. birželio 17 d. įvykusiame susitikime Europos Vadovų Taryba patvirtino Europos Sąjungos darbo vietų kūrimo ir pažangaus, tvaraus ir integracinio ekonomikos augimo strategiją „Europa 2020“ (2) ir savo įsipareigojimą „skatinti socialinę aprėptį, visų pirma mažinant skurdą, siekiant panaikinti bent 20 mln. žmonių skurdo ar atskirties grėsmę“,
   su susidomėjimu atkreipdama dėmesį į 2007 m. lapkričio 15 d. Europos Parlamento rezoliuciją dėl socialinės tikrovės apžvalgos, kurioje teigiama, kad socialinės sanglaudos stiprinimas, kova su skurdu ir socialine atskirtimi turi tapti Europos Sąjungos politiniu prioritetu,
   kadangi:
   
               —
            
            
               kiekvienas žmogus turi teisę turėti galimybę naudotis kultūriniu gyvenimu ir jame dalyvauti, teisę siekti išsilavinimo ir mokytis visą gyvenimą, plėtoti savo kūrybinį potencialą, teisę pasirinkti savo kultūrinį identitetą ir pasirinkti, kuriai tam tikrą kultūrą propaguojančiai grupei priklausyti, taip pat teisę į pagarbą tam identitetui ar kultūrinei priklausomybei, kokie bebūtų tokio identiteto ar priklausymo išraiškos būdai,
            
         
               —
            
            
               kultūros politikos priemonių sutelkimas siekiant kovoti su skurdu ir socialine atskirtimi grindžiamas transversaliuoju kultūros aspektu,
            
         
               —
            
            
               galimybė naudotis kultūra, dalyvavimas kultūriniame gyvenime ir lavinimas kultūros srityje gali būti svarbūs veiksniai kovojant su skurdu ir skatinant didesnę socialinę aprėptį, kadangi, be kita ko, jie gali skatinti:
               
                           —
                        
                        
                           individų asmeninę realizaciją, saviraišką, savimonės formavimą, laisvę bei emancipaciją ir jų aktyvų dalyvavimą socialiniame gyvenime,
                        
                     
                           —
                        
                        
                           izoliuotoje padėtyje esančių grupių, pavyzdžiui, vyresnio amžiaus žmonių, ir skurdą arba socialinę atskirtį patiriančių grupių socialinę integraciją, taip pat informuotumo apie stereotipus bei išankstinį nusistatymą prieš atskiras socialines ir kultūrines grupes didinimą ir kovą su šiais stereotipais bei išankstiniu nusistatymu,
                        
                     
                           —
                        
                        
                           kultūrų įvairovės ir kultūrų dialogo propagavimą, pagarbą skirtumams ir gebėjimą užkirsti kelią tarpkultūrinio pobūdžio problemoms bei jas spręsti,
                        
                     
                           —
                        
                        
                           informacijos ir paslaugų prieinamumą tose kultūrinėse vietose, kuriose suteikiama galimybė naudotis naujomis informacinėmis ir ryšių technologijomis, visų pirma internetu,
                        
                     
                           —
                        
                        
                           mokantis neformaliai ir savišvietos būdu įgyto kūrybinio potencialo ir gebėjimų, kurie gali praversti darbo rinkoje ir visuomeniniame bei pilietiniame gyvenime, plėtojimą.
                        
                     
         Todėl, LAIKYDAMASI NUOMONĖS, kad kultūros aspektą svarbu integruoti į nacionaliniu ir Europos lygiu vykdomą kovos su skurdu ir socialine atskirtimi politiką,
   tuo tikslu PRAŠO VALSTYBIŲ NARIŲ IR KOMISIJOS atitinkamose jų kompetencijos srityse, deramai laikantis subsidiarumo principo ir atsižvelgiant į jų institucines struktūras:
   
               A.
            
            
               Laikytis visa apimančio, nuoseklaus ir visų dalyvavimu pagrįsto požiūrio, kad būtų labiau plėtojamas transversalusis kultūros aspektas:
               
                           1)
                        
                        
                           kultūros aspektą integruojant į kovos su skurdu bei socialine atskirtimi strategijas ir propaguojant socialinę aprėptį pasitelkus kultūros politiką;
                        
                     
                           2)
                        
                        
                           toliau įgyvendinant politiką, kuria siekiama sudaryti palankesnes sąlygas visiems veiksmingai naudotis kultūra ir dalyvauti kultūrinėje veikloje;
                        
                     
                           3)
                        
                        
                           suinteresuotuosius subjektus, įskaitant skurdą ir socialinę atskirtį patiriančius asmenis bei jų asociacijas, įtraukiant į strategijų bei politikos nustatymo ir jų įgyvendinimo veiklą;
                        
                     
                           4)
                        
                        
                           skatinant vietos lygiu rengti konkrečius projektus, kuriais būtų susietos socialinės aprėpties programos ir kultūros srities programos;
                        
                     
                           5)
                        
                        
                           skatinant įvairaus lygio valdžios institucijų, įskaitant Europos lygiu, socialinio, ekonomikos, kultūros, švietimo ir darbo su jaunimu sektorių subjektų, taip pat valdžios institucijų ir šių subjektų bendradarbiavimą, bendrų projektų įgyvendinimą ir keitimąsi patirtimi bei geros praktikos pavyzdžiais;
                        
                     
                           6)
                        
                        
                           skatinant mokslinius tyrimus ir analizę kultūros vaidmens kovojant su skurdu ir socialine atskirtimi srityje.
                        
                     
         
               B.
            
            
               Tvirtinti švietimo, mokymo, ekonomikos, užimtumo ir kultūros sąsajas:
               
                           1)
                        
                        
                           skatinant socialinių tarnybų, švietimo ir jaunimo įstaigų kultūrinę veiklą, ypač pasitelkus menininkų ir kultūros institucijų dalyvavimą, kad būtų stiprinami kultūriniai ir tarpkultūriniai gebėjimai ir būtų skatinamas visų pirma vaikų ir jaunimo kūrybiškumo bei inovacijų diegimo potencialas;
                        
                     
                           2)
                        
                        
                           pripažįstant, kad norint skatinti dalyvavimą kultūrinėje veikloje labai svarbi mediacija pasitelkiant kultūrą (3), ir kad šiuo tikslu būtina rengti tam pritaikytą mokymą bei didinti mediacijoje dalyvaujančių subjektų gebėjimus;
                        
                     
                           3)
                        
                        
                           skatinant kultūros sektoriuje įgytų gebėjimų pripažinimą patenkant į darbo rinką ir integruojantis į socialinį bei pilietinį gyvenimą;
                        
                     
                           4)
                        
                        
                           toliau įgyvendinant politiką, kurios tikslas – sudaryti palankias sąlygas gebėjimui naudotis žiniasklaidos priemonėmis ugdyti bei skatinti skaitmeninį raštingumą ir išmokyti pažeidžiamas arba skurdą ar socialinę atskirtį patiriančias grupes naudotis naujomis informacinėmis ir ryšių technologijomis, kurios gali sudaryti palankesnes sąlygas naudotis kultūra ir plėtoti kultūrinę raišką bei meninę kūrybą;
                        
                     
                           5)
                        
                        
                           didinant kultūros, socialiniame, ekonomikos, švietimo ir darbo su jaunimu sektoriuose veikiančių subjektų informuotumą apie santykius su skurdą arba socialinę atskirtį patiriančiais asmenimis ir apie kultūrų dialogą, juos supažindinant su kultūros, kaip socialinės aprėpties priemonės, vaidmeniu bei su jos pilietiniu aspektu.
                        
                     
         
               C.
            
            
               Sutelkti kultūros potencialą, kad būtų kovojama su stereotipais bei išankstiniu nusistatymu prieš atskiras socialines ir kultūrines grupes, patiriančias skurdą arba socialinę atskirtį:
               
                           1)
                        
                        
                           propaguojant programas ir veiksmus, kuriais pabrėžiama kultūrų įvairovės bei kultūrų dialogo svarba, ypatingą dėmesį skiriant šių grupių, pavyzdžiui, migrantų, ir plačiosios visuomenės kultūriniams mainams;
                        
                     
                           2)
                        
                        
                           stiprinant pozityvų žiniasklaidos vaidmenį, kurį ji gali atlikti šioje srityje;
                        
                     
                           3)
                        
                        
                           mokyklose ir kitoje aplinkoje skatinant vaikams ir jaunimui skirtas priemones, ypač tas, kurias įgyvendina jaunimo organizacijos ir judėjimai.
                        
                     
         PRAŠO VALSTYBIŲ NARIŲ, atsižvelgiant į jų institucines struktūras:
   
               A.
            
            
               Šalinti galimybės naudotis kultūra kliūtis:
               
                           1)
                        
                        
                           didinant informuotumą kultūros sektoriuje apie tai, kad būtina sudaryti palankias sąlygas visoms visuomenės grupėms ir pripažinti jų įvairius poreikius;
                        
                     
                           2)
                        
                        
                           skleidžiant tinkamai parengtą ir lengvai prieinamą kultūrinę informaciją, taip pat diegiant konkrečius informavimo ir informuotumo didinimo metodus, kad ši informacija pasiektų pažeidžiamas grupes, ypatingą dėmesį skiriant neįgaliesiems;
                        
                     
                           3)
                        
                        
                           plečiant galimybes naudotis naujomis informacinėmis ir ryšių technologijomis, visų pirma internetu, ir tuo tikslu stiprinant bei atnaujinant viešosioms bibliotekoms, vietiniams kultūros centrams ir viešiems naudojimosi internetu punktams, kaip bene svarbiausiems skaitmeninės žinių aplinkos elementams ir kaip visiems atvirai kultūrinių kontaktų ir kultūrinės veiklos erdvei, tenkantį vaidmenį;
                        
                     
                           4)
                        
                        
                           toliau įgyvendinant politiką, kuria siekiama mažinti išlaidas, susijusias su konkrečių tikslinių grupių galimybe naudotis kultūra;
                        
                     
                           5)
                        
                        
                           gerinant ir įvairinant vietos lygiu visiems teikiamas naudojimosi kultūra galimybes.
                        
                     
         
               B.
            
            
               Užtikrinti aktyvesnį dalyvavimą kultūriniame gyvenime ir kultūrinę raišką:
               
                           1)
                        
                        
                           užtikrinant dar didesnę dalyvavimo kultūriniame gyvenime, kultūrinės raiškos ir meninės kūrybos naudą visuomenės grupėms, patiriančioms skurdą ar socialinę atskirtį, visų pirma intensyvinant veiklą kultūrinio lavinimo, mediacijos pasitelkiant kultūrą ar meninės veiklos srityje;
                        
                     
                           2)
                        
                        
                           toliau įgyvendinant politiką raštingumo, įskaitant skaitmeninį raštingumą, pagrindinio ugdymo ir nacionalinių kalbų mokymo srityse;
                        
                     
                           3)
                        
                        
                           skatinant rengti projektus, įskaitant atvykstančių menininkų programas, kurie sudarytų sąlygas menininkų ir skurdą arba socialinę atskirtį patiriančių asmenų bendradarbiavimui skatinti;
                        
                     
                           4)
                        
                        
                           didinant švietimo ir darbo su jaunimu sektorių potencialą bei skatinant kultūros įstaigas dėti bendras pastangas, kad būtų skatinamas vaikų ir jaunimo dalyvavimas kultūriniame gyvenime ir kultūrinė raiška.
                        
                     
         Todėl prašo VALSTYBIŲ NARIŲ IR KOMISIJOS:
   
               1)
            
            
               kuo geriau pasinaudoti ES sanglaudos politikos priemonėmis, kad būtų remiamos kultūrinės iniciatyvos, kuriomis siekiama kovoti su skurdu ir socialine atskirtimi;
            
         
               2)
            
            
               pabrėžti kultūros teikiamą naudą vystymuisi ir Tūkstantmečio vystymosi tikslų įgyvendinimui;
            
         
               3)
            
            
               atsižvelgti į šias išvadas siekiant strategijos „Europa 2020“ tikslų.
            
         
      (1)  OL L 298, 2008 11 7, p. 20.
   
      (2)  Dok. EUCO 13/1/10 REV 1.
   
      (3)  Mediacija pasitelkiant kultūrą yra metodas, kuris naudojamas visuomenės ir kultūros sąsajoms sukurti.